Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Kun tutkit profetiaa, tiedätkö, mitä huomaat?
Että Jumala tahtoo sinun ymmärtävän Hänen profeetallista Sanaansa.
Hän kirjoittaa sen niin, että saamme apua ja tukea.
Hän opettaa meille Sanan innoituksen ja tekstin kirjoittamistavan kautta, -
jotta voimme ymmärtää Hänen Sanaansa -
ja soveltaa sitä elämäämme, niin että meidät voidaan havaita uskollisiksi.
Otapa esiin Raamattusi ja katso kanssani Danielin kirjan lukua 12.
Olemme tutkineet Danielin kirjaa useita kuukausia.
Olemme päässeet profetian kolmeen viimeiseen jakeeseen.
Ja mitkä kolme tärkeää jaetta ne ovatkaan.
Danielin kirjan luku 12.
Katsopa kanssani jaetta 11.
Tämä on toistoa aiemmasta.
Jakeen 11 aloittaa samanlainen ilmaus, -
jonka näimme hyvin samassa muodossa aiemmassa luvussa, -
luvun 11 jakeen 31 loppuosassa.
Jos palaat lukuun 11 ja katsot jaetta 31, -
luemme sen loppuosasta [vapaasti]: -
"Hän poistaa jokapäiväisen uhrin -
ja asettaa sinne hävityksen kauhistuksen."
Puhuimme joitain viikkoja sitten, -
että antikristus pysäyttää jumalanpalveluksen -
kolmannessa temppelissä, -
joka aikanaan rakennetaan ja jolle annetaan lupa toimia.
Lupa ei tule Jumalalta tai Jeshualta Messiaalta, -
vaan antikristukselta hänen tarkoituksiaan varten.
Hän antaa temppelipalvelusten jatkua tiettyyn ajankohtaan asti.
Katsotaan uudelleen luvun 11 jakeen 31 keskiosaa.
Siinä sanotaan kirjaimellisesti: "He poistavat jokapäiväisen uhrin -
ja asettavat hävityksen kauhistuksen."
Miksi mainitsen sen? Mene nyt lukuun 12.
Katsotaan jaetta 11.
Luku 12, jae 11. Mitä siinä sanotaan?
"Ja siitä ajasta, jolloin jokapäiväinen uhri poistetaan..."
Se on se sama asia. Sitä korostetaan.
Meidän täytyy esittää kysymys. Miksi jokapäiväinen uhri keskeytettiin?
Miksi se poistettiin?
Palataan takaisin. Solmitaan kaikki yhteen.
Syy, miksi antikristus oli suosiollinen israelilaisille, -
oli se, että hän yritti kosiskella ja johdatella Israelia, -
vietellä Israelia luokseen.
Hän halusi kaikkien tulevan luokseen.
Siksi aluksi antikristus sallii kaikkien palvoa, mitä ja miten kukin tahtoo.
Olen kertonut muissa profetiaopetuksissani, -
että antikristuksen uskonto tulee ensin olemaan uskonnollinen pluralismi.
Se tarkoittaa, että voi palvoa, ketä, miten, missä ja mitä haluaa, -
ja että kaikki uskonnot ovat hyviä ja ne johtavat Jumalan luo.
Niin väärä imperiumi opettaa alussa.
Mutta nyt on koittanut hetki, hyvin tärkeä hetki.
Aiemmin on korostettu käsitettä "moed, moadim vechetsi", -
"aika, kaksi aikaa ja puoli aikaa", 3,5 vuotta.
Viimeisen raamatullisen viikon eli seitsemän vuoden keskellä, -
viikon jälkimmäisellä puoliskolla eli kolmen ja puolen vuoden kohdalla -
tapahtuu jotain. Mitä?
Luemme tästä alkukielen mukaan: -
"Siitä ajasta jokapäiväinen uhri, 'hatamid', poistetaan".
Miksi? "Latet shikuts shomem", -
"hävityksen kauhistuksen asettamisen takia".
Toivottavasti vielä muistatte sen.
Silloin antikristus lopettaa kaiken epäjumalanpalveluksen, -
jota maailmalla harjoitetaan, -
sekä myös jumalanpalvelukset Jerusalemin temppelissä.
Näimme Danielin luvussa 11 -
ja luimme tekstistä sanat, -
että hän tulee tekemään jotain.
Katsopa jaetta 36.
Daniel 11 jae 36.
"Hän tekee, mitä hän tahtoo."
Tässä tarkoitetaan väärää kuningasta, väärää messiasta.
"Hän korottaa ja suurentaa itsensä -
kaikkien jumalten ja kaiken jumaloitavan yläpuolelle."
Mitä hän tekee? Hän julistautuu jumalaksi.
Niin Paavali kertoo siteeratessaan tätä 2. Tess. 2:4:ssä.
Paavali ymmärsi, että tämä on antikristuksen teko.
Hän pysäyttää jokapäiväiset uhrit temppelissä, joka tulee Jerusalemiin.
Kaikki eivät usko, että tulee temppeli.
Antikristus haluaa temppelin.
Hän käy sotia ja taisteluja.
Tapahtuu monia asioita, ja lopulta temppeli rakennetaan.
Hän vahvistaa sopimuksen ja liiton, -
joka takaa juutalaisille turvallisuuden, varmuuden, rauhan -
ja tilaisuuden palvella Jumalaa.
Mutta hän lopettaa sen ja käyttää sitä omaan tarkoitukseensa.
Tätä antikristus himoitsee. Hän on lihaksi tullut saatana.
Hän sanoo: "Minä olen jumala, ei Israelin Jumala. Kumartakaa minua."
Mitä tapahtuu? Luetaan vielä jae 11. Dan. 12:11.
"Ja siitä ajasta, jolloin jokapäiväinen uhri poistetaan -
ja hävityksen kauhistus asetetaan".
Se tapahtuu keskellä viikkoa.
Kerroin edellä, mikä viikko on.
Se on seitsemän vuotta. Sen voi jakaa kahteen ajanjaksoon, -
3,5 vuotta ja 3,5 vuotta tai 42 kuukautta ja 42 kuukautta.
Tai me näemme Ilmestyskirjan luvussa 11 -
maininnan "1 260 päivää".
Muista se. Se on erittäin tärkeä. 1 260 päivää.
Se on 42 kuukautta tai 3,5 vuotta laskettuna päivissä.
Mutta luemme jotain ainutlaatuista.
Hävityksen kauhistuksen ajasta sanotaan tässä: -
"Jamim", päivät. Montako niitä on? "Elef mataim vetishim".
Melkein luulee, että se on virhe, -
sillä se ei ole 1 260 vaan 1 290 päivää.
Sen ei tulisi olla niin. Siinä on 30 päivää liikaa.
Mitä siis pitää tehdä?
Meidän täytyy pohtia, mitä merkittävää on 30 päivässä.
Jos menet Israeliin ja kysyt kadulta keneltä tahansa, -
joka tuntee uskontoa edes hieman: -
"Slicha adoni, tagid li, bevakasha, ma hashloshim."
"Anteeksi. Voitko kertoa, mikä on 30 päivän ajanjakso?"
Sana "shloshim" merkitsee: kolmekymmentä.
He vastaisivat, että se liittyy suremiseen, -
ja sureminen liittyy kuolemaan.
Siten luku 30 liittyy kuolemaan.
Saatat sanoa: "En ole kiinnostunut kulttuurista vaan Raamatusta."
Hyvä, sillä Raamatussa sanotaan sama asia.
Iso osa juutalaisesta kulttuurista on peräisin Raamatusta.
Kerron esimerkkejä.
Yksi on 4. Mooseksen kirjassa.
Kun Aaron kuoli, israelilaiset surivat häntä -
eli eivät jatkaneet matkaansa.
He surivat häntä kolmekymmentä päivää.
Kun Aaronin ja Mooseksen sisar, Mirjam kuoli, -
häntä surtiin kolmekymmentä päivää.
Luku 30 ilmauksessa "30 päivää" liittyy suremiseen.
Se liittyy kuolemaan. Kerron Raamatusta toisen esimerkin.
Kun katsoo Luukkaan evankeliumin lukua 2, -
anteeksi, lukua 3 ja jaetta 23, -
siinä Luukas aloittaa Messiaan sukuluettelon.
Siinä kerrotaan, että Jeshua käynnisti palvelutyönsä -
ollessaan noin 30-vuotias.
Luku 30 liittyy kuolemaan. Mitä se kertoo?
Sovelletaanpa tekstiin oikeaa menetelmää.
Jeshua aloitti työnsä 30-vuotiaana.
Mikä Hänen työnsä oli?
Hänet lähetettiin tänne kuolemaan.
Kerron vielä yhden esimerkin.
Niitä on lukuisia. Tässä yksi.
Kun katsomme Juudas Iskariotia, -
hän halusi rahaa.
Hän halusi 30 hopearahaa siitä, -
että hän toi Jeshuan johtajien käsiin.
Johtajat etsivät keinoa, syytä, tapaa -
pidättää Jeesus tappaakseen Hänet.
Niin Juudas sai 30 hopearahaa.
Huomaamme tästä tämän.
Odotettujen 1 260 päivän lisäksi -
tulee siis vielä 30 päivää.
Miksi? 30 päivää on suruaika.
Emme puhu nyt siunatusta toivosta, -
ylöstempauksesta.
Kukaan ei tiedä sitä päivää ja hetkeä, sanoo Raamattu.
Mutta toinen tuleminen on eri tapahtuma.
Hän tulee seitsemän vuoden lopussa.
Kukaan ei kiistä sitä. Hän tulee perustamaan valtakuntansa.
Mutta tässä on lisäksi 30 päivää. Miksi?
Viime viikolla me päätimme siihen, -
että puhuimme hieman Sakarjan kirjan luvusta 12.
Siitä taitaakin olla pari viikkoa.
Siinä profetoidaan Messiaan paluu.
Ja mitä tapahtuu?
Sanotaan, että he katselevat Häntä, joka lävistettiin.
Se on selvä viittaus ristiinnaulitsemiseen.
Ja mitä israelilaiset tekevät?
He surevat Häntä, -
niin kuin surraan esikoista, ainoaa lasta, katkerasti.
Miten kauan suruaika kestää? 30 päivää.
Niin Raamattu sanoo.
Seitsemän vuoden lopulla Messias palaa, -
ja koittaa suruaika. Miksi?
Koska Israel katselee Häntä -
ja tajuaa, kuka Hän on ja mitä Hän on tehnyt.
He ymmärtävät ristin ja surevat sitä, -
että he torjuivat Hänet ja mitä Hänelle tehtiin.
Ne 30 päivää ovat sitä varten.
Mennään eteenpäin. Jakeessa 12 sanotaan: -
"Siunattu tai onnellinen". Se on sana "ashre".
"Siunattuja ja onnellisia". Se ei ole "tai". Se on "ja".
Siunattu on onnellinen.
"Siunattuja ovat ne, jotka odottavat". Se voi olla myös "kestävät".
Odottaa hartaasti, "hamechake".
"Autuaita ovat ne, jotka odottavat ja saavuttavat ne päivät."
Montako päivää? 1 335.
Miksi se on tärkeää? 1 335.
Me tiedämme erään asian.
Jos menemme 1 290:stä 1 335:een, -
se on 45 päivää lisää.
Mutta meidän täytyy lisätä aiemmat 30 päivää.
Se on hyvin tärkeää. Kun otetaan ne ylimääräiset 30 päivää -
ja lisätään ne näihin 45 päivään, saadaan yhteensä 75 päivää.
Se on tärkeä numero.
Täytyy kiinnittää huomiota kaikkiin vihjeisiin.
Tulee ylimääräiset 75 päivää -
1 260 päivästä 1 335 päivään. 75 päivää.
Se on tärkeä numero. Miksi?
Raamatussa on eräs asia, -
joka puuttuu masoreettisista teksteistä, sillä niitä on muutettu.
Kuolleenmeren kääröt ovat vanhempia kuin masoreettiset tekstit, -
samoin Septuaginta, joka käännettiin muinaishepreasta.
Katsotaanpa 1. Moos. kirjaa Kuolleen- meren kääröistä tai Septuagintasta.
Löydämme tälle tukea Ap. t. kirjasta, kun Stefanus luki Raamattua.
Stefanus mainitsee Ap. t. 7:ssä, -
että 75 henkeä meni Egyptiin.
Egyptin orjuutta tarvitaan, jotta voi tulla lunastus.
Jumala vei ihmiset orjuuteen, -
jotta he voisivat vastaanottaa evankeliumin ja saada lunastuksen.
Jos he eivät olisi menneet orjuuteen, -
he eivät olisi tienneet tarvitsevansa lunastusta.
Numero 75 on erittäin tärkeä.
Se puhuu orjuudesta Vanhan testamentin lähtökohdasta.
Mutta me tiedämme, että Messias tuli purkamaan sen.
Mainitsin aiemmin Luuk. 3:23:n, -
josta alkaa Jeshuan sukupuu.
Siinä sanotaan, että Hän oli noin 30-vuotias aloittaessaan työnsä, -
joka oli se, että Hänet oli lähetetty tänne kuolemaan.
Tutkipa joskus Messiaan sukupuuta Luukkaan evankeliumista.
Huomaat erään asian.
Monet sanovat, että pitää tarkastella Marian sukupuuta. Niin ei voi sanoa.
Se on ihmismielen keksimä selitys.
Raamatussa ei ole mitään, mikä sanoo niin. Se ei ole tarkoitus.
Matteuksen ja Luukkaan antamat sukupuut poikkeavat toisistaan, -
koska niillä on eri sanoma.
Niistä saa oivallusta. Ne haluavat ilmoittaa jotain.
Mitä se on?
Kun laskee sukupuun kaikki ihmiset, kaikki sukupolvet, -
jättää pois Jeshuan ja Isän, Jumalan, mutta laskee kaikki muut, -
mitä saa tulokseksi? Sukupuussa mainitaan 75 ihmistä.
75 ihmistä Luukkaan evankeliumissa.
Jeshuaa ja Isää, Jumalaa, ei lasketa.
Miksi 75?
Se edustaa ihmisiä.
Mitä tiedämme? Messias syntyi maailmaan -
purkamaan orjuuden.
Hän syntyi maailmaan lunastusta varten.
Rabbit opettavat, että Egyptiin meni 75.
Mutta Jumala purki sen Messiaan kautta.
Hän tuo ikuisen lunastuksen.
Siksi näemme tässä luvun 75.
Miten Hän toi ikuisen lunastuksen?
Uhrin kautta.
Hän antoi veriuhrin.
Voimme oppia numerosta 75 jotain muutakin.
Puhuimme tästä, kun tutkimme Johanneksen evankeliumin lukua 10.
Siinä Jeshua tekee jotain.
Jeshua menee tarkoituksella Jerusalemiin hanukkaa varten.
Meidän tulisi seurata Hänen johtajuuttaan.
Hanukka oli tärkeä Messiaalle.
Sen pitäisi olla tärkeä sinullekin, jos olet Hänen opetuslapsensa.
Miksi hanukka on merkittävä?
Saatat muistaa, että hanukan voiton ansiosta -
juutalaisten ei tarvinnut enää alistua Kreikan imperiumin alaisuuteen.
He olivat vapaita palvelemaan Jumalaa.
Muista numero 75.
Tiedätkö, että juutalaisessa, Raamatun kalenterissa -
jom kippurista hanukkaan on tarkalleen 75 päivää.
Jom kippurina me muistelemme, mitä Jumala on antanut -
voidellun johtajansa, ylipapin, kautta.
Kun tutkimme Heprealaiskirjettä, opimme, että Jeshua on Ylipappimme.
Hän kuoli pääsiäisenä.
Mutta pääsiäinen ja jom kippur liittyvät läheisesti toisiinsa.
Ne molemmat opettavat, että Jumala antaa Voidellun, -
joka tuo lunastuksen.
Mitä teksti sanoo? Vielä jae 12.
"Siunattu tai onnellinen on se, joka odottaa hartaasti -
ja saavuttaa tuhat kolmesataa kolmekymmentä viisi päivää."
Olemme oppineet seuraavaa: -
Katsopa joskus Sakarjan kirjaa.
Sanoin tänään ja kaksi viikkoa sitten, miten tärkeä on Sakarjan luku 12.
Kun Messias palaa, avautuu Sakarjan luku 12 -
ja toinen luominen.
Se enteilee valtakunnan perustamista.
Sitä ennen Messiaan pitää palata ja Israelin pitää ottaa Hänet vastaan.
Ja kun katsot Sakarjan lukua 13, -
siellä on hyvin merkillinen jae.
Meille kerrotaan, että avautuu lähde. Katsotaanpa. Hyvin tärkeää.
Sakarjan luku 13.
Sakarjan kirjan luku 13.
Mitä huomaamme?
Luemme luvusta 13: -
Sinä päivänä eli tuomiopäivänä on oleva "makor", "lähde".
Englanninkielisissä Raamatuissa sana on usein "suihkulähde" -
niin kuin suihkukaivo.
Mutta sana "makor" tarkoittaa vesilähdettä.
"Lähde avautuu Daavidin huoneelle ja Jerusalemin asukkaille."
Kysy keneltä tahansa rabbilta, mitä nämä tarkoittavat.
Ne tarkoittavat niitä, jotka palvelevat Jumalaa Messiaan mukaan, -
Daavid, Messias, Jerusalem, palvelus- paikka. Se puhuu liittokansasta.
Tässä sanotaan, että lähde avautuu syntiä ja saastaisuutta vastaan.
Onko juutalaisessa kalenterissa päivää, -
jolloin juutalaiset ottavat kasteen näitä asioita varten? On. Jom kippur.
Siispä sanotaan, että luku 12 liittyy Messiaan toiseen tuloon, -
mutta tulee vielä kansallinen kastepäivä.
Kaste on se, kun menemme veteen -
muistaen Jeshuan kuolemaa, hautaamista ja ylösnousemista.
Se tapahtuu tässä. He kastautuvat syntinsä ja saastaisuutensa takia, -
ja he tekevät sen uskollisuudesta Jeshuaa kohtaan.
He ottavat Hänet vastaan ja ymmärtävät Jeshuan kuoleman, -
hautaamisen ja ylösnousemuksen. Lähtökohtamme on jom kippur.
Kun laskemme siitä 75 päivää, tulemme hanukkaan.
Sana "hanukka" merkitsee "vihkimistä".
Ja mitä tämän mukaan tapahtuu?
Mennään vielä Danielin lukuun 12.
Luemme: "Siunattuja ovat ne, jotka odottavat hartaasti -
ja kestävät, saavuttavat 1 335 päivää."
Miksi? Tapahtuu vihkiminen, tuhatvuotisen temppelin vihkiminen.
Mihin se viittaa? Palvontaan.
Numero 1 335 on valtakunnan luku.
Silloin valtakunta perustetaan.
Siksi sen saavuttaneet ovat onnellisia ja siunattuja.
Ne, jotka kestävät siihen asti ja joiden usko kantaa heidät valtakuntaan, -
ovat siunattuja ja onnellisia.
Silloin, 1 335. päivänä he kokevat -
vihkimisjuhlan, -
kun Jumalan valtakunta vihitään -
ja uusi palvonta, valtakunnan ajan palvonta, alkaa.
Niin Danielin kirja opettaa.
Vielä yksi jae. Se on viimeinen.
Jae 13.
Viimeinen, yhteen vetävä toteamus.
Enkeli sanoo Danielille: -
"Sinä, mene loppuun saakka." Se tarkoittaa Danielin loppua.
"Daniel, jatka sinä loppuusi asti -
mutta sillä välin lepää, -
ja sinun perintösi pysyy."
Daniel selviää sinne asti, mutta mitä hänen käsketään ensin tehdä?
"Daniel, sinä selviät loppuun asti, mutta ensin sinun pitää levätä."
Tässä on sana "goral". Sillä viitataan tulevaisuuteen.
"Osuutesi Jumalan valtakunnasta tulee".
Milloin se tulee? "Päivien lopussa".
Tämä sana esiintyy yhä uudelleen ja uudelleen -
Danielin kirjan kahdessa viimeisessä luvussa.
Se on sana "kets", "loppu".
Danielin on määrä levätä. Mitä se tarkoittaa?
Tarkoittaako se toimettomuutta ja rentoutumista? Ei.
Raamatussa sana "levätä" liittyy paikkaan.
Kun Sana puhuu Herrassa lepäämisestä, -
se tarkoittaa oikeassa paikassa olemista ja oikein toimimista.
Se viittaa jatkamiseen. Daniel selviytyisi loppuun asti.
Mutta hänen käskettiin levätä sitä ennen. Se tarkoittaa kahta asiaa.
Hänen tuli jatkaa uskollisesti. Jotkut sanovat, että hän kuolee.
Mutta hän saa osuutensa päivien lopussa.
Tässä on meille viimeinen läksy Danielin kirjasta.
Meidän pitää olla niitä, jotka ymmärtävät, että tulee loppu.
Haluamme olla sellaisia kuin Danielin kirjan loppuosa kertoo.
Haluamme olla niitä, jotka ymmärtävät yleistapahtumat, -
mitä tapahtuu, jotta osaamme käyttäytyä oikein, -
olla oikeassa paikassa ja tehdä, mitä meidän kuuluukin.
Meidän täytyy levätä Herrassa ja luottaa Häneen.
Olla uskollisia Hänelle ymmärtäen, -
että kun loppu viimein tulee, -
meille on osuus, palkkio.
Kysymys on tämä: Onko sinulla uskoa?
Uskotko, että nämä asiat tapahtuvat?
Ellet usko, et elä niiden mukaan.
Saatat sanoa: "No, minäpä rukoilen."
"Sanon uskovani evankeliumin -
varmuuden vuoksi." Se ei ole uskoa.
Totuuteen pitää suhtautua palavasti.
Messias sanoi: "Älä ole haalea."
"Ole kuuma tai kylmä."
Häntä vastaan tai Hänen puolellaan.
Toivon, että olet Hänen puolellaan -
ja osoitat sen olemalla palava -
evankeliumin seurauksien suhteen: -
pelastus, syntien anteeksianto, -
uudeksi luomukseksi tuleminen, -
niin että sinusta tulee hyödyllinen -
ja mieluisa astia ja työkalu.
Että elät todeksi valtakuntaa.
Olet oikealla paikalla, toimit oikein -
uskollisesti, koska tiedät, -
että loppu tulee -
ja koittaa tuomiopäivä.
Mitä Messias sanoi?
Päätän tähän.
Hän sanoi: "Katso, -
minä tulen pian, -
ja minun palkkani on minun kanssani,-
antaakseni kullekin hänen tekojensa mukaan."
Kyse ei ole pelastuksesta. Jos uskoit evankeliumin, olet pelastunut.
Kyse on siitä, mitä Messiaalla on sinulle, kun Hän palaa.
Mitä sinä saat? Mitä elämäsi on tuonut Hänelle?
Siihen kysymykseen sinun tulisi suhtautua palavasti.
Päätämme tähän. Ensi viikkoon!
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan. Shalom Israelista!
Suomennos: Marianne Tenetz